**Dyddiad cyhoeddi:** 19 Ebrill 2023

**Cais Rhyddid Gwybodaeth** 53/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

1. **Allwch chi gadarnhau bod TrC wedi cymryd rheolaeth dros y Strwythur Llywodraethu uchod ac, os nad yw, disgrifiwch Strwythur Llywodraethu TrC ar gyfer Rhwydwaith Bysiau Pellter Hir TrawsCymru sy’n cael ei ariannu gan Lywodraeth Cymru ac sy’n cael ei ddefnyddio nawr.**
2. **Ar ba ddyddiad y cafodd y gwaith o lywodraethu Rhwydwaith Bysiau Pellter Hir TrawsCymru a ariennir gan Lywodraeth Cymru ei drosglwyddo i TrC.**
3. **A yw Llywodraeth Cymru wedi trosglwyddo i TrC y Cofnodion Llywodraethu hanesyddol, sef a) Cofnodion Cyfarfod Grŵp Cyflawni Gwasanaethau TrawsCymru, b) Adroddiadau Blynyddol TrawsCymru c) Cofnodion Cyfarfod Bwrdd Strategaeth TrawsCymru.**
4. **A allai TrC ddarparu copïau o Adroddiad Blynyddol Traws Cymru 2018-2019 ac Adroddiad Blynyddol Traws Cymru 2019-2020.**
5. **A allai TrC ddarparu copïau o holl Gofnodion Cyfarfod Bwrdd Strategaeth TrawsCymru rhwng 1 Ebrill 2019 a 1 Ebrill 2020.**
6. **Ydy Adroddiad Blynyddol TrawsCymru 2020-2021 wedi cael ei gynhyrchu, ac os felly, a all TrC ddarparu copi.**

**YMATEB**

Cwestiwn 1

Mae TrawsCymru yn cael ei reoli o fewn Trafnidiaeth Cymru ac nid yw Bwrdd TrawsCymru yn rhan o’r strwythur llywodraethu mwyach.

Cwestiwn 2

Cafodd y gwaith o lywodraethu Rhwydwaith Bysiau Pellter Hir TrawsCymru a ariennir gan Lywodraeth Cymru ei drosglwyddo i Trafnidiaeth Cymru (TrC) ym mis Ebrill 2021.

Cwestiwn 3

Nid yw Llywodraeth Cymru wedi trosglwyddo’r Cofnodion Llywodraethu hanesyddol a grybwyllwyd uchod i Trafnidiaeth Cymru.

*Parhad...*

Cwestiynau 4, 5 a 6

Nid yw Trafnidiaeth Cymru yn cadw’r wybodaeth sydd ei hangen ar gyfer y cwestiynau hyn.

O dan Adran 16, y ddyletswydd i ddarparu cyngor a chymorth. Efallai yr hoffech gysylltu â Llywodraeth Cymru a fyddai’n cadw’r wybodaeth sy’n berthnasol i gwestiynau 4, 5 a 6 o’ch cais.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".